યોગી કૃષ્ણપ્રેમના પરમ મિત્ર અને પ્રશંસક એટલે બંગાળના સુપ્રસિદ્ધ ભક્ત ગાયક દિલીપકુમાર રોય (1897-1980) જેઓ પોતે શ્રી અરવિંદના શિષ્ય હતા. દિલીપકુમારે પોતાના આધ્યાત્મિક અનુભવોના નિચોડ સમા લગભગ 70 બંગાળી તેમજ 12 અંગ્રેજી પુસ્તકો લખ્યા છે. આમાંના મહદંશના પુસ્તકો તેમણે આધ્યાત્મજગતની વિવિધ મહાન વિભૂતિઓ સાથેના પ્રત્યક્ષ અનુભવ અને વાર્તાલાપને આધારે લખેલા છે. આવા પુસ્તકો લખી શકવાનો યશ તેઓ ઉપરોક્ત પુસ્તકની પ્રસ્તાવનામાં એક સંતના આશીર્વાદને આપે છે. આ સંત હતા ‘રામકૃષ્ણ કથામૃત’ના લેખક શ્રી મહેન્દ્રનાથ. કિશોર દિલીપકુમાર રોયને તેઓ પ્રથમવાર મળ્યા ત્યારે કહેલું, ‘તું અત્યંત ભાગ્યશાળી છે કે તારો જન્મ આવા સારા કુળમાં થયો છે. મારી એક સલાહ યાદ રાખજે.